Sasao a Left May

Ti sasao a Left May wenno Arai ket ti bassit a pamilia ti pagsasao dagiti kagudua a dosena ti asideg nga agkakabagian ngem saan nga agsinnaranay a maawatan a pagsasao iti sentro ti Baro a Guinea, iti igid ti bangkag ti Karayan May. Adda laeng dagiti agarup a 2,000 nga agsasao.

Dagiti pagsasao ket:
Iteri (Rocky Peak), Nakwi, Ama, Nimo, Owiniga, ken (mabalin) ti Bo.

Kaarruba ti Left May ti sasao nga Amto–Musan, ngem saan nga agparang a kabagianda (Laycock 1973; 1975).

Insilpo ni Malcolm Ross (2005) ti sasao a Left May iti sasao a Kwomtari–Baibai ni Laycock iti pamilia a Left May – Kwomtari, a naibatay kadagiti panagpapada dagiti pangsandi ti Rocky Peak. Nupay kasta, saanna pay a sinimpa dagiti biddut ti panangidasig ni Laycock, ken saan a nalawag no dagiti silpo ket kadagiti pagsasao a Kwomtari wenno Fas.

 Kiaten pay 
Sasao a Papuano

 Dagiti nagibasaran